Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: készítsen és adjon le a társaságról az 1991. évi XLIX. törvény (Cstv.) 31. § (1) bekezdésének a) pontjában
Paragraph Index: 1864

12.B.2559/2003/2. számú tárgyalás mellõzésével hozott végzésével kiszabott szabadságvesztés felfüggesztésének próbaideje alá esik, így vele szemben az újabb szabadságvesztés-büntetés végrehajtása már nem függeszthetõ fel. Az ügyben kezdeményezett felülvizsgálati eljárásban a Legfelsõbb Bíróság a 2007. év július hó 4. napján meghozott Bfv.II.462/2007/5. számú végzésével a Püspökladányi Városi Bíróság 2.B.127/2004/10. számú ítéletét, illetve a Hajdú-Bihar Megyei Bíróság, mint másodfokú bíróság 1.Bf.683/2006/6. számú végzését hatályon kívül helyezte és az eljárást megszüntette. Végzésének indokolásában rámutatott arra, hogy a következetes ítélkezési gyakorlat szerint az azonos törvényi tényállás alá esõ különbözõ elkövetési magatartások halmozódása természetes egységet teremt. A természetes egység folytán a különbözõ elkövetési magatartások tanúsítása a bûnhalmazat megállapítását nem eredményezheti. A természetes (és a törvényi) egység, mint egy rendbeli bûncselekmény különbözõ részcselekményeit egy eljárásban kell elbírálni. Ha erre bármely okból nem kerül sor, az utóbb ismertté vált részcselekmények önálló elbírálását a res iudicata kizárja. Ha tehát utóbb derül ki, hogy a terhelt a korábbi ítélet hozatalát megelõzõen további olyan cselekményeket is megvalósított, amelyek a már elbírált bûncselekményi egységbe tartoznak, a többszöri eljárás tilalma folytán az újabb büntetõeljárás lefolytatása kizárt. Tény, hogy a Nyíregyházi Városi Bíróság a 12.B.2559/2003/2. számú végzésében a terhelt által elkövetett jövedéki orgazdaság vétségét teljes körûen nem bírálta el, csak azt a részletét, amely akkor a hatóságok elõtt ismert volt, s amely miatt akkor az ügyész vádat emelt. A természetes egység folytán azonban az a körülmény, hogy a bûncselekményegységet képezõ egyes részcselekmények csak utóbb váltak ismertté, a halmazat megállapítását nem eredményezi. Mivel a terhelt cselekményét korábban már jogerõsen elbírálták, az utóbb eljárt Püspökladányi Városi Bíróságnak, illetve Hajdú-Bihar Megyei Bíróságnak – a Be. 6. §-a (3) bekezdésének d) pontjára figyelemmel, a Be. 332. §-a

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes